ગુજરાતના ૧૯ જિલ્લાઓમાં કાયદો લાગુ પડે છે પણ ૧૪ જિલ્લાઓમાં લાગુ પડતો નથી. ગુજરાતમાં ૧૫૧ નિષ્ણાત તબીબોની જગ્યા મંજુર થયેલી છે તેની સામે ૬૫ પુરા સમયના અને ૧૩ ખંડ સમયના નિષ્ણાત તબીબો છે. માત્ર પુરા સમયના તબીબોને ગણીએ તો ૪૩% જગ્યા ભરેલી છે અને ૫૭% ખાલી છે. બાકીના ૧૩ને પુરા સમયના ગણીએ તો પણ ૫૧% થાય છે. ગુજરાતમાં ૧૦૩ દવાખાના છે તે માટે કુલ ૮૫૨ તબીબોની જગ્યા મંજુર કરેલી છે તે સામે ૪૭૯ (૫૬.૨૨%) જગ્યા ભરેલી છે. વડોદરાની વીમા હોસ્પીટલમાં તબીબોની મન્જુર કરેલી ૪૩ જગ્યાઓ સામે માત્ર ૩૧ ભરેલી છે. તબીબો તો મળે પણ ખાનગીમાં જે પગાર કે આવક હોય તે કરતા કોર્પોરેશન ઓછું આપે તો કોણ આવે? વીમા હોસ્પીટલોમાં હાડકાના નિષ્ણાત ન હોય કે ફીઝીશીયન ન હોય તો તે હોસ્પિટલ શા કામની ?